2014 Honkonq etirazları
2014 Honkonq etirazları, Çətir hərəkatı və ya Çətir inqilabı - 2014-cü ildə Honkonqda demokratiya tərəfdarlarının Çinin seçki sistemindəki dəyişikliklərə kütləvi şəkildə toplaşaraq etdikləri etirazlar. 2014-cü ilin sentyabrında Honkonqda demokratiya tərəfdarları Mərkəzi Hökumət Kompleksinin ətrafında aksiya keçirtdilər və Yerli İnsanların Konqresi Komissiyasının 2017-ci il Honkonq İcraedici seçkiləri üçün təklif edilən seçki reformuna aid verdiyi qərarın əleyhinə bir sıra ərazilərdə toplaşdılar. Yerli İnsanların Konqresi Komissiyasının qərarına görə, 2017-ci il Honkonq İcraedici seçkilərinə girəcək üç namizəd xüsusi komissiya tərəfindən bəyənilməlidir. Seçkidən sonra isə İcraedici vəzifəsinin başına keçməzdən əvvəl mərkəzi hökumət tərəfindən tanınmalıdır. Qərar həm də diktə edir ki, "Baş İcraedici ölkəni sevən və Honkonqu sevən bir adam olmalıdır ". Bu qərar demokratiya tərəfdarları tərəfindən Çin-Britaniya İkili Bəyannaməsinin və Honkonq Əsas qanununun pozulması kimi hesab edilir. Çin-Britaniya İkili Bəyannaməsində Baş İcraedicinin seçkilər yolu ilə seçilməsini, Honkonq Əsas qanunu isə bu seçkilərin beynəlxalq seçki standartlarına uyğun seçilməsini ifadə edir. Şagird qrupları 2014-cü ilin 22 sentyabrında Mərkəzi Hökumət Kompleksi ətrafında aksiya keçirtdilər. 26 sentyabr 2014-cü ildə bir neçə yüz insan təhlükəsizlik bariyerini aşaraq Mərkəzi Hökumət Kompleksinin qarşısındakı binaya daxil oldular. Etirazçılar polis tərfindən mühasirəyə alındılar. Bu isə daha çox adamın toplanmasına səbəb oldu. Sevgi və Sülhlə Mərkəzi İşğal et sivil itaətsizliyə başladıqlarını elan etdilər. 28 sentyabrda etirazçılar Harcourt yoluna yayıldılar və Şimali Honkonq adasındakı şərq-qərb yolları tutaraq Kvinsveyi də işğal etməyə çalışdılar. Saatlarca davam edən danışıqlar nəticə verməyəndə polis gözyaşardıcı qaz, su şırnaqları və bibər spreylərindən istifadə etdi. Hökumət 6 oktyabrı aksiyaların son günü olmasını elan etdi. Ancaq aksiyaçılar tutduqları ofislərə polisləri buraxsalar da, aksiyaları bitirmədilər. Dövlət idarəli Çin medyası Qərbin aksiyalarda önəmli rola malik olduğunu iddia etdi və əgər aksiyalar davam edərsə, ölü və yaralılar və daha ciddi nəticələr olacağı barədə xəbərdarlıq etdi.